

VLADA REPUBLIKE HRVATSKE

Zagreb, 14. svibnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada i mirovinskoga sustava |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Izvješće o radu Središnjeg registra osiguranika za 2019. godinuPrijedlog zaključka Vlade Republike Hrvatske o prihvaćanju Izvješća o radu Središnjeg registra osiguranika za 2019. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

**VLADA REPUBLIKE HRVATSKE**

 Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), a u vezi s člankom 9. Zakona o Središnjem registru osiguranika (Narodne novine, br. 159/13 i 39/18), Vlada Republike Hrvatske je na sjednici održanoj dana \_\_\_\_\_\_\_\_\_\_\_\_donijela

**Z A K L J U Č A K**

 Prihvaća se Izvješće o radu Središnjeg registra osiguranika za 2019. godinu, KLASA: 470-03/20-01/01, URBROJ: 353-02-20-1, u tekstu koji je Upravno vijeće Središnjeg registra osiguranika donijelo na 169. sjednici, održanoj 20. ožujka 2020. godine.

KLASA:

URBROJ:

Zagreb, \_\_\_\_\_\_\_\_\_\_\_\_\_\_\_\_\_\_\_\_

PREDSJEDNIK

 mr. sc. Andrej Plenković

**O B R A Z L O Ž E NJ E**

Središnji registar osiguranika sukladno članku 9. Zakona o Središnjem registru osiguranika (Narodne novine, br. 159/13 i 39/18), jednom godišnje podnosi Vladi Republike Hrvatske izvješće o svom radu u prethodnoj godini.

Središnji registar osiguranika je ustanova s definiranim djelokrugom rada koji je propisan Zakonom o Središnjem registru osiguranika.

U obavljanju poslova iz svoga djelokruga rada Središnji registar osiguranika primjenjuje suvremena informacijska rješenja potrebna za odvijanje poslovnih procesa, kao i za objedinjavanje i razmjenu podataka sa svim subjektima u poslovnom okružju, što se osobito očituje kroz:

* elektroničku razmjenu podataka s institucijama u poslovnom okružju,
* uvid u stanje i promet po osobnom računu člana obveznog mirovinskog fonda putem Interneta,
* izdavanje dokumenata u elektroničkom obliku te dokumenata koje je Središnji registar osiguranika obvezan učiniti dostupnim za osiguranike i druge osobe temeljem posebnih propisa (službeni raspored i sl.).

U izvješću o radu Središnjeg registra osiguranika za 2019. godinu opisani su i objavljeni poslovi tijekom 2019. godine sa brojčanim pokazateljima.

Upravno vijeće Središnjeg registra osiguranika je na 169. sjednici, održanoj 20. ožujka 2020. godine, donijelo Izvješće o radu Središnjeg registra osiguranika za 2019. godinu te isto proslijedilo Ministarstvu rada i mirovinskoga sustava koje je postupilo sukladno odredbi članka 29. Poslovnika Vlade Republike Hrvatske (Narodne novine, br. 154/11, 121/12, 7/13, 61/15, 99/16, 57/17 i 87/19).

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske zaključkom utvrđuje svoja stajališta u pitanjima provedbe utvrđene politike te određuje zadaće tijelima državne uprave.

 Slijedom navedenoga, predlaže se Vladi Republike Hrvatske da donese Zaključak kojim prihvaća Izvješće o radu Središnjeg registra osiguranika za 2019. godinu.